Waak teen jaloesie | Netwerk24
Waak teen jaloesie
Deur Stephan Joubert 25 Mei 2021 05:14
Die spreekwoord lui dat 'n mens groen word van jaloesie. Jaloesie is 'n vernietigende emosie, so oud soos die berge. Genesis 4 vertel ons juis jaloesie was die rede vir die eerste moord op aarde, toe Kain sy broer, Abel, vermoor het nadat God sy offer aanvaar het. Jaloesie maak dat jy ander mense niks gun wat hulle het of wat hulle bereik nie.
Jy wil hê wat hulle het of wil soos hulle wees. Daarom skinder jy oor hulle en kraak hulle af met sarkasme en snedige opmerkings. Wees gewaarsku, jaloesie hou altyd erger gevolge vir jou in as vir diegene op wie dit gerig is. Jaloesie word 'n vernietigende vuur wat jou van binne af verteer. Daarom moet jy nooit gratis verblyfreg daaraan gee nie. Dit bots met alles wat die Here met jou lewe wil bereik. Bid dat Hy jou teen jaloesie sal bewaar.